অসম প্ৰদেশ কংগ্ৰেছৰ সভাপতি ৰিপুন বৰা আৰু সৰ্বভাৰতীয় মহিলা কংগ্ৰেছৰ সভানেত্ৰী তথা শিলচৰৰ সাংসদ সুস্মিতা দেবে শনিবাৰে ধুবুৰী লোকসভা সমষ্টিৰ কংগ্ৰেছ প্ৰাৰ্থী আবু তাহেৰ বেপাৰীৰ হৈ নিৰ্বাচনী প্ৰচাৰ চলায়।
নিৰ্বাচনী প্ৰচাৰত কংগ্ৰেছৰ সভাপতি ৰিপুন বৰাই প্ৰধান মন্ত্ৰী নৰেন্দ্ৰ মোদীক তীব্ৰ সমালোচনা কৰাৰ লগতে মোদীক মিছলীয়া আখ্যা দিয়ে। বৰাই কয় যে ২০১৪ চনৰ নিৰ্বাচনত নৰেন্দ্ৰ মোদীয়ে নিজকে 'চাইৱালা' দাবী কৰিছিল আৰু এতিয়া ২০১৯ত নিজকে 'চকীদাৰ' বুলি দাবী কৰিছে।
তাৰোপৰি বৰাই কয় যে নৰেন্দ্ৰ মোদীয়ে নিজকে এল পি স্কুলত পঢ়ি থকাৰ সময়তে গুজৰাটৰ ভাভনগৰ ৰে'লৱে ষ্টেশ্যনত চাহ বিক্ৰী কৰা বুলি কৈছিল। কিন্তু প্ৰকৃত কথা হ'ল যে মোদীয়ে দেশৰ জনসাধাৰণৰ সহানুভূতি আদায়ৰ বাবে মিছলীয়া কথাৰে জনসাধাৰণক বিপথে পৰিচালিত কৰিছিল।
যিহেতু বৰাই কয় যে মোদীয়ে ১৯৫০ চনত জন্ম গ্ৰহণ কৰে আৰু গুজৰাটৰ ভাভনগৰ ৰে'লৱে ষ্টেশ্যনটোৰ নিৰ্মাণৰ কাম ১৯৭৩ চনত আৰম্ভ হয়। গতিকে কংগ্ৰেছৰ সভাপতি গৰাকীয়ে নৰেন্দ্ৰ মোদীক ২৩ বছৰ বয়সত এল পি স্কুলত পঢ়িছিল নিকি বুলি প্ৰশ্ন উত্থাপন কৰে।
আনহাতে নিৰ্বাচনী প্ৰচাৰত উপস্থিত মহিলা কংগ্ৰেছৰ সভানেত্ৰী সুস্মিতা দেবেও প্ৰধান মন্ত্ৰী নৰেন্দ্ৰ মোদী, অপগ আৰু বদৰুদ্দিন আজমলক তীব্ৰ সমালোচনা কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
